Document ID: /roh_data/filtered/fineweb-2-filterrobots_roh.jsonl.gz/24324

Das grafolino Schreib-Lernsystem, vollständig in der 4. Schweizer Landessprache: Rumantsch.
grafolino è in sistem nov per mussar ed emprender a moda cumplessiva a furmar ina scrittira a maun che sa cunfa cun las midadas da nossa cultura.
Il concept vegn cumplettà tras in accumpagnament metodic che è independent da scrittiras da scola e che integrescha
il svilup dal scriver da la vegliadetgna prescolara fin a la scrittira persunala madirada da creschids.
Il sistem per mussar ed emprender pon ins applitgar en scola sco er a chasa en la sfera privata.
grafolino tira a niz las schanzas da l’èra digitala, n’emblida però betg la cumponenta „manuala“ da l’emprender a scriver.
L‘ App guida als emprendiders sin trais stgalims tar ils moviments fundamentals da la scrittira a maun: emprender, trenar e tests.
Sin la pagina da partenza (home) pon ins definir cun in selectur sch’ins vul lavurar cun ils suns sulets u cun ils
suns cun sunant. Ultra da quai po la persuna ch’emprenda inditgar sch’ella scriva cun il man sanester u cun il man
dretg.
Tut il films, trenaments e tests sa drizzan tenor questas indicaziuns.
Ils films instructivs collian la successiun dal moviment dad in segn cun ses sun. L’acziun è fitg calma e focusada. Ils films sa drizzan er al nivel emoziunal da l’emprendider. A la fin resumescha ina frasa tut e mussa a duvrar ils segns emprendids.
Suenter chau e cor sa il maun cumenzar il trenament cun urdain da scriver u cun il det. La lingia verda conferma il moviment, la cotschna demussa ch’insatge na turna betg. Ils segns pon ins repeter a bainplaschair.
En ils tests 1 e 2 cun nivels da differentas difficultads pon ins mussar tge ch’ins ha emprendì. La quantitad da las tentativas ed ils moviments gists vegnan inditgads a la fin da mintga sequenza da test. En cas dad egualitad datti ina recumpensa.
Il bloc da scriver «my pad» ed ils carnets da lavur en 4 colurs – tuts dus tematicamain en connex cun ils films – pussibiliteschan da transferir la tecnica da scriver a man immediatamain sin palpiri.
L‘ eBook «grafolino Modul 1» è in commentar interactiv cun mussavias metodics per la lavur cun l‘ App ed ils carnets da scriver. Ils temas menziunads en quel cumpletteschan il repart digital, mainan l’emprender a scriver ad in’aventura cumplessiva e fan plaschair a las persunas d’instrucziun sco er a quels ch’emprendan.
Moduls en pli vegnan ad esser (tuts en furma digitala):
Modul 2: Savair scriver
Modul 3: Medium scrittira
Modul 4: Mussar a scriver
Dapli tar grafolino.ch